rejauldu/bengali-wikipedia huggingface dataset:
মেগস ফিটজেরাল্ড একজন কানাডীয় ড্র্যাগ কিং, চিত্রকর ও কার্টুনিস্ট।    কেরিয়ার  ফিটজেরাল্ড ২০০৯ সালে ক্যালগারির আলবার্টা কলেজ অফ আর্ট অ্যান্ড ডিজাইন থেকে চারুকলায় স্নাতক ডিগ্রি অর্জন করেন এবং ২০১২ সালে হ্যালিফ্যাক্সের এনএসসিএডি বিশ্ববিদ্যালয় থেকে ডিজাইনে সার্টিফিকেট অর্জন করেন। তিনি মূলত একজন চিত্রকর, গ্রাফিক ঔপন্যাসিক এবং হাস্যরসাত্মক তাৎক্ষণিক রচয়িতা  হিসেবে কাজ করতেন এবং পরে একজন ড্র্যাগ কিংস হন।  ২০১৪ সালে ফিটজেরাল্ড "ফটোবুথ: আ বায়োগ্রাফি" প্রকাশ করেন, যা একটি অ-কল্পকাহিনী গ্রাফিক উপন্যাস, যা রাসায়নিক ফটোবুথের প্রতি তার আগ্রহের বিবরণ দেয়। Nemetz, Andrea (2014-08-13). "Tribute to vanishing instant-photobooths". The Chronicle Herald. Retrieved 2016-07-07. বইটি ২০১৫ সালের ডগ রাইট স্পটলাইট পুরস্কার জিতেছে।  ২০১৫ সালে তিনি আত্মজীবনীমূলক গ্রাফিক উপন্যাস "লং রেড হেয়ার" প্রকাশ করেন।   ২০১৯ সালে, রিচ অকয়েনের "দ্য মিডল" গানের একটি মিউজিক ভিডিও পরিচালনার জন্য তিনি প্রিজম পুরস্কারের জন্য মনোনীত হয়েছিলেন।    গ্রন্থপঞ্জি    ফটোবুথ: আ বায়োগ্রাফি (২০১৪)  লং রেড হেয়ার (২০১৫)   তথ্যসূত্র    বহিঃসংযোগ      HercuSleaze on Instagram  বিষয়শ্রেণী:২১শ শতাব্দীর কানাডীয় লেখক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আলবার্টার ঔপন্যাসিক বিষয়শ্রেণী:এডমন্টনের লেখক বিষয়শ্রেণী:এডমন্টনের শিল্পী বিষয়শ্রেণী:এডমন্টনের ড্র্যাগ পারফর্মার বিষয়শ্রেণী:২১শ শতাব্দীর কানাডীয় শিল্পী বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি বিষয়শ্রেণী:কানাডীয় ড্র্যাগ কিংস বিষয়শ্রেণী:কানাডীয় সঙ্গীত ভিডিও পরিচালক বিষয়শ্রেণী:কানাডীয় কমিক লেখিকা বিষয়শ্রেণী:কানাডীয় নারী কমিক শিল্পী বিষয়শ্রেণী:কানাডীয় কুইয়ার নারী বিষয়শ্রেণী:কানাডীয় কুইয়ার লেখক বিষয়শ্রেণী:কানাডীয় কুইয়ার শিল্পী বিষয়শ্রেণী:কানাডীয় নারী শিল্পী বিষয়শ্রেণী:এলজিবিটিকিউ কমিক স্রষ্টা বিষয়শ্রেণী:কানাডীয় এলজিবিটিকিউ ঔপন্যাসিক বিষয়শ্রেণী:কানাডীয় গ্রাফিক ঔপন্যাসিক বিষয়শ্রেণী:ডগ রাইট পুরস্কার বিজয়ী
ইন্টারন্যাশনাল ফাইন্যান্স কর্পোরেশন হল একটি আন্তর্জাতিক আর্থিক প্রতিষ্ঠান যা উন্নয়নশীল দেশসমূহকে বেসরকারি পর্যায়ে উন্নয়ন ও সম্পদ ব্যবস্থাপনায় বিনিয়োগ ও পরামর্শ প্রদান করে থাকে। আইএফসি হল বিশ্বব্যাংক গ্রুপের একটি প্রতিষ্ঠান এবং এর সদর দফতর যুক্তরাষ্ট্রের ওয়াশিংটন ডিসিতে অবস্থিত। উন্নয়নশীল দেশসমূহতে শুধুমাত্র ব্যক্তিখাতের উন্নয়ন ও লাভজক প্রতিষ্ঠানগুলোতে বিনিয়োগ ও উন্নয়নের জন্য ১৯৫৬ সালে বিশ্বব্যাংকের একটি শাখা হিসেবে এটিকে প্রতিষ্ঠিত করা হয়। দারিদ্র বিমোচন, অণুন্নত ও উন্নয়নশীল দেশের সরকারের অর্থনীতির উপর থেকে চাপ কমিয়ে ব্যক্তিখাতে জনসাধারণের জন্য কর্মসংস্থান সৃষ্টি, দেশের বিদ্যমান সম্পদসমূহকে কাজে লাগিয়ে প্রাইভেট এন্টারপ্রাইজসমূহকে শক্তিশালী করা এবং ব্যক্তিপর্যায়ে ব্যবসার সম্প্রসারণই হল ইন্টারন্যাশনাল ফাইন্যান্স কর্পোরেশনের অন্যতম লক্ষ্য।  ইন্টারন্যাশনাল ফাইন্যান্স কর্পোরেশনের সদস্য দেশসমূহই প্রতিষ্ঠানটি পরিচালনা করে থাকে। এছাড়াও প্রতিষ্ঠানটির নিজস্ব কর্মকর্তা কর্মচারী ও নির্বাহী রয়েছে। প্রতিষ্ঠানটি অনেকটা পাবলিক লিমিটেড কোম্পানির মতই পরিচালিত হয় যেখানে সদস্য দেশসমূহ এর জন্য প্রয়োজনীয় মূলধন সরবরাহ করে এবং কোন সিদ্ধান্ত নেওয়ার ক্ষেত্রে ভোটাধিকার প্রয়োগ করার অধিকার রাখে।  ইন্টারন্যাশনাল ফাইন্যান্স কর্পোরেশনের স্বচ্ছতা ও জবাবদিহিতা নিশ্চিত করার জন্য প্রত্যেক বছর একটি নিরপেক্ষ নিরীক্ষক কর্তৃক নিরীক্ষিত হয়।   তথ্যসূত্র    বহিঃসংযোগ   IFC's official website  IFC Articles of Agreement  বিষয়শ্রেণী:আন্তর্জাতিক অর্থনৈতিক সংস্থা বিষয়শ্রেণী:আন্তর্জাতিক উন্নয়ন বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা বিষয়শ্রেণী:বিশ্ব ব্যাংক গোষ্ঠী বিষয়শ্রেণী:আন্তর্জাতিক উন্নয়ন সংস্থা বিষয়শ্রেণী:জাতিসংঘ উন্নয়ন গ্রুপ বিষয়শ্রেণী:ওয়াশিংটন, ডি.সি. ভিত্তিক অলাভজনক সংগঠন বিষয়শ্রেণী:১৯৫৬-এ প্রতিষ্ঠিত সংগঠন
থাম্ব|যেভাবে দেশ/অঞ্চলগুলি MENA/WANA এর সংজ্ঞায় অন্তর্ভুক্ত করা হয়েছে:  মেনা (MENA) হল ইংরেজি ভাষার একটি সংক্ষিপ্ত রূপ, যা মধ্যপ্রাচ্য এবং উত্তর আফ্রিকার আশেপাশে অবস্থিত দেশগুলির একটি গোষ্ঠীকে বোঝায়। এটি WANA, SWANA,   বা NAWA নামেও পরিচিত,  যা বিকল্পভাবে মধ্যপ্রাচ্যকে পশ্চিম এশিয়া ( বা 'SWANA' এর ক্ষেত্রে "দক্ষিণ-পশ্চিম এশিয়া" হিসাবে) উল্লেখ করে। একটি আঞ্চলিক শনাক্তকারী হিসাবে MENA শব্দটি প্রায় একাডেমিক, সামরিক পরিকল্পনা, দুর্যোগ ত্রাণ, মিডিয়া পরিকল্পনা (সম্প্রচার অঞ্চল হিসাবে) ও ব্যবসায়িক লেখালেখিতে ব্যবহৃত হয়। তদুপরি অঞ্চলটিতে এর অন্তর্ভুক্ত দেশসমূহ জুড়ে অনেকগুলি সাংস্কৃতিক, অর্থনৈতিক এবং পরিবেশগত মিল রয়েছে; যেমন: জলবায়ু পরিবর্তনের কিছু চরম প্রভাব মেনাতে অনুভূত হয়। উভয় অঞ্চলে জলবায়ু পরিবর্তনের একই প্রভাব অনুভূত হয়। MENA এর পূর্ণরূপ হল: Middle East and North Africa।    কিছু পদের MENA এর চেয়েও ব্যাপক সংজ্ঞা রয়েছে; যেমন : MENASA, MENAP বা বৃহত্তর মধ্যপ্রাচ্য,যা আফগানিস্তান ও পাকিস্তানসহ মধ্য ও দক্ষিণ এশিয়া পর্যন্ত বিস্তৃত। MENAT শব্দটি স্পষ্টভাবে তুরস্ককে অন্তর্ভুক্ত করে, যা সাধারণত MENA সংজ্ঞা থেকে বাদ দেওয়া হয়। যদিও তুরস্ককে প্রায় সবসময় মধ্যপ্রাচ্যের অংশ হিসেবে বিবেচনা করা হয়, তবে কখনো মেনা-এর সংজ্ঞায় অন্তর্ভুক্ত করা হয় না।    তথ্যসূত্র    বহিঃসংযোগ      বিষয়শ্রেণী:আবহাওয়া ও জলবায়ুর শ্রেণিবিন্যাস পদ্ধতি বিষয়শ্রেণী:মধ্যপ্রাচ্য বিষয়শ্রেণী:উত্তর আফ্রিকা বিষয়শ্রেণী:ইউরেশিয়ার অঞ্চল বিষয়শ্রেণী:দেশগুলির অর্থনৈতিক শ্রেণীবিভাগ
আনিক ( মাস্টার আনিক নামে পরিচিত) একজন বাংলাদেশী চলচ্চিত্র অভিনেতা। তিনি অবুঝ সন্তান (১৯৯৩) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।   নির্বাচিত চলচ্চিত্র    অবুঝ সন্তান - ১৯৯৩   পুরস্কার এবং মনোনয়ন  জাতীয় চলচ্চিত্র পুরস্কার  বছর  পুরস্কার  বিভাগ  চলচ্চিত্র  ফল  ১৯৯৩  জাতীয় চলচ্চিত্র পুরস্কার  শ্রেষ্ঠ শিশু শিল্পী  অবুঝ সন্তান    তথ্যসূত্র    বহিঃসংযোগ      বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:জীবিত ব্যক্তি
ময়ূরাক্ষী নদী বা ময়ূরাক্ষি নদী হল ভারতের পূর্বাঞ্চলীয় রাজ্য ঝাড়খণ্ড ও পশ্চিমবঙ্গের মধ্য দিয়ে প্রবাহিত একটি গুরুত্বপূর্ণ নদী। নদীটি দামোদর নদ পরিকল্পনা ( D.V.C ) ব্যবস্থার অন্তর্গত। নদীটির মোট দৈর্ঘ্য ২৫০ কিলোমিটার।  নামকরণ ময়ূরাক্ষী শব্দের অর্থ হল ময়ূরের চোখ।  উপনদী এই নদীটির অনেক গুলি ছোট বড় উপনদী রয়েছে; যেগুলো এই নদীটির জলের প্রধান উৎস।  বাঁদিকের উপনদী: ব্রাহ্মণী নদী;  ডান দিকের উপনদী: বক্রেশ্বর নদ, দ্বারকা নদী , কোপাই নদী, কুশকর্নী নদী।   প্রবাহ  ময়ূরাক্ষী নদী ঝাড়খণ্ডের ত্রিকুট পাহাড় থেকে উৎপত্তি লাভ করেছে। এর পর নদীটি পূর্ববাহিনী হয়ে ঝাড়খণ্ডের দেওঘর জেলা ও দুমকা জেলা অতিক্রম করে ঝাড়খণ্ড-পশ্চিমবঙ্গ সীমান্ত দিয়ে বীরভূম জেলায় প্রবেশ করেছে। শেষে নদীটি মুর্শিদাবাদ জেলার মধ্য দিয়ে প্রবাহিত হয়ে হুগলি নদীতে মিলিত হয়েছে। এর প্রবাহপথ জুড়ে বহু উপনদী রয়েছে। নদীটির মোট প্রবাহ পথ ২৫০ কিমি।  প্রবাহ পথের শহর: দেওঘর, দুমকা, সিউড়ি, সাঁইথিয়া।   বন্যা নিয়ন্ত্রণ  thumb|ময়ূরাক্ষী নদীতে তিলপাড়া ব্যারেজ  নদীটি অতীতে বহু ভয়ঙ্কর বন্যা ঘটিয়েছে। কিন্তু বন্যা নিয়ন্ত্রণের জন্য নদীটিতে দুটি বাঁধ দেওয়া হয়েছে। এই বাঁধ দুটি হল ম্যাসানজোড় বাঁধ ও তিলপাড়া ব্যারেজ। এই দুটি বাঁধ নির্মাণের পর নদীটির বন্যা নিয়ন্ত্রিত হয়েছে।,  বাঁধ  ময়ূরাক্ষী নদী গতিপথের উপর দুটি বাঁধ বা ড্যাম লক্ষ্যণীয়। প্রথমটি হল ম্যাসানজোড় ড্যাম যেটি ঝাড়খণ্ডের দুমকা জেলায় দুমকা সিউড়ী রোডের পাশে অবস্থিত যেটি কানাড়া বাঁধ নামেও পরিচিত, আরেকটি হল সিউড়ী তিলপাড়া ড্যাম যেটি পশ্চিমবঙ্গের বীরভূমের সিউড়ী শহরের পাশে অবস্থিত । এই দুটি বাঁধই মূলত সেচ কার্যে ব্যবহৃত হয়। তবে ম্যাসানজোড় বাঁধ থেকে অল্প পরিমাণে জ্বলবিদ্যুৎও  উৎপন্ন হয়। thumb|left|ম্যাসানজোর জলাধার(ড্যাম) গতিপথ  তথ্যসূত্র  বিষয়শ্রেণী:দেওঘর জেলার নদী বিষয়শ্রেণী:দুমকা জেলার নদী বিষয়শ্রেণী:বীরভূম জেলার নদী বিষয়শ্রেণী:মুর্শিদাবাদ জেলার নদী বিষয়শ্রেণী:ঝাড়খণ্ডের নদী বিষয়শ্রেণী:পশ্চিমবঙ্গের নদী
বাঙালি ব্যক্তিদের নাম সাধারণত ব্যক্তির ধর্মের উপর ভিত্তি করে হয়। ভারত ও বাংলাদেশের বাঙালীদের ব্যবহৃত নামসমূহ সাধারণভাবে আরবি, সংস্কৃত বা পালির মত অন্য ভাষা থেকে আগত কিন্তু এগুলোর ব্যবহার, বানান ও উচ্চারণ বাংলা ভাষা অনুযায়ী করা হয়।    প্রদত্ত নাম (প্রথম নাম)  ভারত ও বাংলাদেশে বসবাসকারী বা জন্মগ্রহণকারী অধিকাংশ বাঙালি ব্যক্তির দুটি দেওয়া নাম থাকে: একটি ভাল নাম, যা সকল বৈধ কাগজপত্রে ব্যবহার করে এবং একটি ডাক নাম বা নিজ নাম, যা পরিবারের লোকজন এবং নিকটাত্মীয় ও বন্ধু বান্ধবরা তাকে সম্বোধন করতে ব্যবহার করে।    মধ্যম নাম    পারিবারিক নাম    ধর্মভিত্তিক সাধারণ পারিবারিক নামের তালিকা    মুসলিম পারিবারিক নাম  নাম (বাংলা অক্ষরে)সৈয়দউল্লাহমীরলস্করআকন্দ/আখন্দবেগমমীর্জা/মির্জাশাহমুন্সীদেওয়ানগাজীকাজীখান/খাঁচৌধুরীসরকারমুহুরীমল্লপাটোয়ারীমোল্লাফকিরখন্দকারহাজারীশিকদারতালুকদারমজুমদারনাম (বাংলা অক্ষরে)হালদারজোয়ার্দারইনামদারমিয়াসরদারচাকলাদারহাওলাদারডিহিদারভূঁইয়ামুস্তাফীমলঙ্গীমাতুব্বরগোমস্তাপন্নীলোহানীকানুনগোকারকুনমল্লিকমণ্ডলবিশ্বাসপ্রামাণিকশেখমৃধা   হিন্দু পারিবারিক নাম  নাম (বাংলা বর্ণমালা)ভট্টাচার্য্য / ভট্টাচার্যবন্দ্যোপাধ্যায় (ব্যানার্জী)বনিকবাগচীব্যাপারীবিশ্বাসভৌমিকবসুচক্রবর্তীচট্টপাধ্যায় (চ্যাটার্জী)চৌধুরীদাসদেবদেদত্তগায়েনগুহগঙ্গোপাধ্যায় (গাঙ্গুলী)নাম (বাংলা বর্ণমালা)গুপ্তঘোষগোস্বামীপ্রভুপাদমজুমদারমিত্রমুখোপাধ্যায় (মুখার্জী)মুন্সীনাথপুরকায়স্থপালরায়সাহাসরকারসেনঠাকুরচন্দ   বৌদ্ধ পরিবারের নাম  নাম (বাংলা বর্ণমালা)বন্দ্যোপাধ্যায়চট্টপাধ্যায়বনিকব্যাপারীবড়ুয়াচাকমাগঙ্গোপাধ্যায়মুখোপাধ্যায়মুৎসুদ্দিপাটোয়ারীনাম (বাংলা বর্ণমালা)পালরায়ত্রিপুরামারমামুরংমহাথেরসরকারলারমামুৎসুদ্দীতনচংগা   আদ্যক্ষর এবং উপসর্গ    তথ্যসূত্র     বিষয়শ্রেণী:বাঙালি সংস্কৃতি বিষয়শ্রেণী:বাংলাদেশের সংস্কৃতি বিষয়শ্রেণী:ভারতীয় সংস্কৃতি বিষয়শ্রেণী:সংস্কৃতি অনুযায়ী নাম
থিয়েনওয়েন-১ (সংক্ষেপে TW-1) চীনের জাতীয় মহাকাশ সংস্থা দ্বারা মঙ্গলগ্রহে প্রেরিত রোবটচালিত মহাকাশযানের একটি আন্তঃগ্রহ অভিযান। এই মহাকাশযানটিতে একটি আবর্তক যান, একটি মোতায়েনযোগ্য ক্যামেরা (আলোকচিত্রগ্রাহক যন্ত্র), একটি অবতরক যান ও "চুরুং" নামক একটি মঙ্গলগ্রহ বিচরণ যান আছে। ২০২০ সালের ২৩শে জুলাই তারিখে মহাকাশযানটিকে সফলভাবে চীনের ওয়েনছাং মহাকাশযান উৎক্ষেপণ কেন্দ্র থেকে উৎক্ষিপ্ত করা হয়। উৎক্ষেপণের জন্য দীর্ঘ অভিযাত্রা ৫ ভারী-উত্তোলন রকেট ব্যবহার করা হয়।  ২০২০ সালের সেপ্টেম্বর মাসে থিয়েনওয়েন-১ মহাকাশযানটি এর TW-1 মোতায়েনযোগ্য ক্যামেরাটিকে (T.D.C.) মোতায়েন বা সক্রিয় করে, যা মূলত একটি ক্ষুদ্র উপগ্রহ যাতে দুইটি আলোকচিত্রগ্রাহক যন্ত্র বা ক্যামেরা আছে, যেগুলি বিভিন্ন আলোকচিত্র গ্রহণ করে এবং থিয়েনওয়েন-১-এর সাথে ওয়াইফাই সংযোগ পরীক্ষা করে দেখে। ২০২০ সালের ৯ই অক্টোবর তারিখ নাগাদ এটি প্রায় ৩ কোটি কিলোমিটার পথ অতিক্রম করে, দুইটি মাঝ-গতিপথ কক্ষপথীয় ত্রুটি সংশোধন করে এবং একাধিক বহনকৃত সরঞ্জামাদির উপরে স্বয়ংক্রিয় ত্রুটিনির্ণয় কাজ সম্পাদন করে। মহাকাশযানটি এর আবর্তক যানের উপরে স্থাপিত মঙ্গল গ্রহ শক্তি কণা বিশ্লেষকের সাহায্যে বৈজ্ঞানিক কার্যকলাপ শুরু করে এবং এটি থেকে পৃথিবীতে অবস্থিত নিয়ন্ত্রক কেন্দ্রে উপাত্ত প্রেরণ করতে শুরু করে। এই অভিযানটির লক্ষ্য হল মঙ্গলগ্রহে বর্তমান বা অতীতে বিদ্যমান প্রাণের অনুসন্ধান করা এবং গ্রহটির পরিবেশের মূল্যায়ন করা।The subsurface penetrating radar on the rover of China's Mars 2020 mission. B. Zhou, S. X. Shen, Y. C. Ji, etal. 2016 16th International Conference on Ground Penetrating Radar (GPR). 13–16 June 2016.  প্রায় ৭ মাস মহাকাশ যাত্রাশেষে ২০২১ সালের ১০ই ফেব্রুয়ারি তারিখে থিয়েনওয়েন-১ মঙ্গলগ্রহকে আবর্তনকারী একটি কক্ষপথে প্রবেশ করে। এরপর এটি পরবর্তী তিন মাস ধরে সন্ধানীটি একটি রেকিকরণ কক্ষপথে (reconnaissance orbit) অবস্থান করে অবতরণ লক্ষ্যস্থল সম্পর্কে অধ্যয়ন চালায়। ২০২১ সালের ১৪ই মে তারিখে এর "চুরুং" নামক মঙ্গলগ্রহ বিচরণ যানটি (রোভার) মঙ্গলগ্রহপৃষ্ঠে সফলভাবে মসৃণ অবতরণ সম্পন্ন করে। এর ফলে চীন মঙ্গলগ্রহপৃষ্ঠে কোমল অবতরণ সম্পন্নকারী তৃতীয় রাষ্ট্রে পরিণত হয় (সোভিয়েত ইউনিয়ন ও মার্কিন যুক্তরাষ্ট্রের পরে)। যদি মঙ্গলগ্রহ বিচরণ যানটি মোতায়েন করা সফল হয়, তাহলে চীন মাত্র দ্বিতীয় দেশ হিসেবে (মার্কিন যুক্তরাষ্ট্রের পরে) এই কৃতিত্ব অর্জন করবে এবং প্রথম দেশ হিসেবে প্রথম অভিযানেই মঙ্গলগ্রহ আবর্তন করা, গ্রহপৃষ্ঠে অবতরণ করা ও মঙ্গলগ্রহ বিচরণ যান মোতায়েন করার তিনটি কাজ একবারে সম্পন্ন করার গৌরব অর্জন করবে।.  "থিয়েনওয়েন" () নামটি প্রাচীন চীনের সবচেয়ে বিখ্যাত কবিদের একজন ছু ইউয়েন-এর (৩৪০-২৭৮ খ্রিস্টপূর্বাব্দ)  লেখা একটি দীর্ঘ কবিতার নামে দেওয়া হয়েছে। কবিতাটিতে কবি ধারাবাহিকভাবে অনেকগুলি প্রশ্ন করেছেন, যার প্রথমটি হল মহাবিশ্ব কীভাবে সৃষ্টি হয়েছিল, তার উপরে একটি প্রশ্ন।  থিয়েনওয়েন-১ ছিল জুলাই ২০২০ মঙ্গলগ্রহে উৎক্ষেপণের জানালার সময়ে প্রেরিত তিনটি মহাকাশ অভিযানের দ্বিতীয়টি। বাকী দুইটি অভিযান হল সংযুক্ত আরব আমিরাত মহাকাশ সংস্থা কর্তৃক প্রেরিত হোপ আবর্তক যান এবং মার্কিন যুক্তরাষ্ট্রের প্রেরিত মার্স ২০২০ অভিযান।  তথ্যসূত্র  বিষয়শ্রেণী:চীনা মহাকাশ সন্ধানী বিষয়শ্রেণী:মঙ্গলগ্রহ বিচরণ যান বিষয়শ্রেণী:মঙ্গলগ্রহে অভিযান বিষয়শ্রেণী:জ্যোতিঃজীববৈজ্ঞানিক মহাকাশ অভিযান বিষয়শ্রেণী:ছয় চাকাযুক্ত রোবট বিষয়শ্রেণী:২০২০-এ উৎক্ষিপ্ত মহাকাশ সন্ধানী বিষয়শ্রেণী:২০২০-এ চীন বিষয়শ্রেণী:মঙ্গল গ্রহে অভিযান
গার্ট্রুড ইসাবেলা মর্টন হর্টন (২৬ আগস্ট ১৯০১ - ১৯ মে ১৯৭৮) একজন ব্রিটিশ নারীবাদী ছিলেন, যিনি ২৫ বছরেরও বেশি সময় ধরে টাউনসওমেনস গিল্ড পরিচালনা করেছিলেন এবং তারপরে ফসেট সোসাইটিতে অগ্রণী ভূমিকা নিয়েছিলেন। তিনি নারীদের জন্য সমান বেতনের জন্য একটি প্রচারাভিযানের নেতৃত্ব দেন, যার ফলে ১৯৫৫ সালের মধ্যে সকল সরকারি কর্মীদের জন্য সংসদীয় চুক্তি হয়েছিল।   জীবন  গার্ট্রুড হর্টন চেলসিতে জন্মগ্রহণ করেন। তার বাবা-মা ছিলেন ক্ষুদ্রতত্ত্ববিদ জেন ফকনার (জন্ম ওয়াল্টার্স) ও চিত্রশিল্পী চার্লস কে রবার্টসন। তিনি বিজ্ঞানে ভালো ছিলেন এবং লন্ডন বিশ্ববিদ্যালয়ে ডিগ্রি নেওয়ার আগে নর্থ লন্ডন কলেজিয়েট স্কুলে পড়াশোনা করেছিলেন। তিনি শিক্ষার্থী জাতীয় ইউনিয়নে সক্রিয় ছিলেন এবং তিনি শিক্ষক হতে পছন্দ করতেন, কিন্তু তিনি হ্যারল্ড ভিভিয়ান হর্টন নামে একজন গবেষক রসায়নবিদকে বিয়ে করেছিলেন এবং নারী শিক্ষকদের অবিবাহিত থাকতে হয়েছিল। এটা আশা করা হয়েছিল যে মহিলারা তাদের স্বামীদের দ্বারা সমর্থিত হবে, কিন্তু তিনি স্বাধীন হতে দৃঢ় প্রতিজ্ঞ ছিলেন।  তিনি ন্যাশনাল ইউনিয়ন অব সোসাইটিজ ফর ইকুয়াল সিটিজেনশিপের (এনইউএসইসি) চাকরি পেতে এনইউএসের অভিজ্ঞতা ব্যবহার করেছেন। ১৯৭২ সালে ইভা হাবব্যাক সংগঠন ত্যাগ করেন এবং হর্টন এনইউএসইসি-এর সংসদীয় ও সাংগঠনিক সম্পাদক হন। এখানে তিনি পার্লামেন্টে তদবির করতে শেখেন।  ১৯২৮ সালে ২১ বছরের বেশি বয়সী সকল মহিলাদের সমান ভোটাধিকার আইনের ফলে তাদের সম্পত্তি, শিক্ষা বা পূর্ব স্বার্থ নির্বিশেষে ভোট প্রদানের অধিকার দেওয়া হয়েছিল। পরের বছর শহুরে গিল্ডসের ধারণা মার্গারি করবেট অ্যাশবি দ্বারা চালু করা হয়েছিল, যাতে মহিলাদের সাথে দেখা করা যায় এবং নাগরিকত্ব ও ভোটের ব্যবহার সম্পর্কে জানানো হয়। ধারণাটি ছিল সফল মহিলা প্রতিষ্ঠানগুলির উপর ভিত্তি করে, কিন্তু নতুন গিল্ডটি শহুরে মহিলাদের আবেদন করার জন্য তৈরি করা হয়েছিল।  ১৯৩২ সালে সংগঠনটির ১৪৬ টি গিল্ড ছিল এবং এটি ন্যাশনাল ইউনিয়ন অফ টাউনসুমেনস গিল্ডস হয়ে ওঠে এবং গার্ট্রুড হর্টন তার জাতীয় সম্পাদক হন।  ফ্রাঙ্কলিন ১৯৩৩ সালে অনারারি (অর্থাৎ অবৈতনিক) সচিব হন।  তারা দুজন একসঙ্গে ঘনিষ্ঠভাবে কাজ করেছিল। তাদের উভয়েরই ভোটাধিকার আদায়ের আন্দোলনের পটভূমি ছিল। গার্ট্রুডের মা সক্রিয় ছিলেন এবং অ্যালিসের ভাই প্রথম ভোটাধিকার আদায়ের আন্দোলনের কর্মী ছিলেন যে বিড়াল এবং মাউস আইনের অধীনে মুক্তি পায়। গার্ট্রুড পার্লামেন্টের সদস্যদের তদবির করবেন। তিনি ও ফ্রাঙ্কলিন ১৯৩৮ সালে লন্ডনের ক্রমওয়েল প্লেসের কেন্দ্রীয় কার্যালয় থেকে একটি জাতীয় হ্যান্ডবুক প্রকাশ করেছিলেন। হ্যান্ডবুকে অর্থ, গণতন্ত্র ও কীভাবে একটি সভা সংগঠিত করতে হবে তার নিয়ম, প্রবিধান ও পরামর্শ অন্তর্ভুক্ত ছিল। তিনি ১৯৩৯ সালের মধ্যে ৫৪৪ টি গিল্ডের ৫৪,০০০ জন সদস্যের জাতীয় সচিব ছিলেন।  তথ্যসূত্র  বিষয়শ্রেণী:ভোটাধিকার কর্মী বিষয়শ্রেণী:চেলসি, লন্ডনের ব্যক্তি বিষয়শ্রেণী:ব্রিটিশ নারীবাদী বিষয়শ্রেণী:১৯৭৮-এ মৃত্যু বিষয়শ্রেণী:১৯০১-এ জন্ম
প্যারাথাইরয়েড হরমোন বা PTH ,প্যারাথাইরয়েড গ্রন্থির চীফ কোষ থেকে ক্ষরিত হয়,যা ৮৪টি অ্যামিনো অ্যাসিড বিশিষ্ট একটি পলিপেপটাইড।এটি রক্তে ক্যালসিয়ামের পরিমাণ বৃদ্ধি করে। PTH এর অর্ধ জীবন ৪ মিনিট।   গঠন 150px|thumb|left|hPTH-(1-34) এর হেলিক্যাল ডাইমার গঠন ; ; rendered via PyMOL. কাজ সিরাম ক্যালসিয়াম নিয়ন্ত্রণ thumb|250px|মানবদেহে ক্যালসিয়াম নিয়ন্ত্রণ।Page 1094 (The Parathyroid Glands and Vitamin D) in:  প্যারাথাইরয়েড হরমোনের ভূমিকা নীল বর্ণে চিহ্নিত। সিরাম ফসফেট নিয়ন্ত্রণ ভিটামিন ডি সংশ্লেষণ কৌশল  প্যারাথাইরয়েড হরমোন ক্ষরণ নিয়ন্ত্রণ উদ্দীপক  সিরাম [Ca2+]কমে যাওয়া।  সিরাম [Mg2+] সামান্য কমে যাওয়া।  সিরাম ফসফেট বেড়ে যাওয়া (ফসফেট বেড়ে গেলে তা সিরাম ক্যালসিয়ামের সাথে মিলে ক্যালসিয়াম ফসফেট তৈরি করে,যা ক্যালসিয়াম-সংবেদনশীল রিসেপ্টরের উদ্দীপনা কমিয়ে দেয়,যা ক্যালসিয়াম ফসফেট এর উপস্থিতি বুঝতে পারে না। ফলে PTH বেড়ে যায়।) নিবারক  সিরাম [Ca2+] বেড়ে যাওয়া।  সিরাম [Mg2+] অনেক কমে যাওয়া, যা হাইপোপ্যারাথাইরয়েডিসম এর লক্ষ্মণ (যেমন হাইপোক্যালসেমিয়া) প্রকাশ করে।  ক্যালসিট্রিওল ক্লিনিক্যাল নিয়ন্ত্রণ তথ্যসূত্র  বিষয়শ্রেণী:পেপটাইড হরমোন
রিউতা কোইকে (, ; জন্ম: ২৯ আগস্ট ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন রিউতা কোইকে ১৯৯৫ সালের ২৯শে আগস্ট তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:স্পোর্টিং লোরেকেনের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জাপানি প্রবাসী ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
thumb লরেন্স ডান্ডাস, জেটল্যান্ডের ১ম মার্কেস,  (১৬ আগস্ট ১৮৪৪ – ১১ মার্চ ১৯২৯), ১৮৭৩ সাল পর্যন্ত লরেন্স ডান্ডাস এবং ১৮৭৩ থেকে ১৮৯২ সাল পর্যন্ত জেটল্যান্ডের আর্ল হিসাবে পরিচিত, একজন ব্রিটিশ বংশগত পিয়ার এবং রক্ষণশীল রাজনীতিবিদ ছিলেন। তিনি ১৮৮৯ এবং ১৮৯২ সালের মধ্যে আয়ারল্যান্ডের লর্ড লেফটেন্যান্ট ছিলেন।   তথ্যসূত্র         বহিঃসংযোগ      Zetland Estates  বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:১৯২৯-এ মৃত্যু বিষয়শ্রেণী:১৮৪৪-এ জন্ম বিষয়শ্রেণী:রক্ষণশীল দল (যুক্তরাজ্য) এর বংশানুক্রমিক পিয়ার বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
সবুজফুটকি বাইল্ল্যা (বৈজ্ঞানিক নাম: Acentrogobius viridipunctatus) (ইংরেজি: Spotted green  Goby) হচ্ছে Gobiidae পরিবারের Acentrogobius গণের একটি স্বাদুপানির মাছ।  বর্ণনা  বিস্তৃতি এই মাছ বাংলাদেশ, ভারত, থাইল্যান্ড, মালয়েশিয়া এবং প্রশান্ত মহাসাগর জুড়ে বিস্তৃত।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকাঅনুযায়ী এই প্রজাতিটি এখনও হুমকির সম্মুখীন নয়। তবে এর প্রজনন ও জীবনচক্র সম্পর্কে পর্যাপ্ত তথ্য পাওয়া যায় নি।  মন্তব্য এই মাছ ১৬.৫ সেমি পর্যন্ত লম্বা হয়। বাংলাদেশে এই প্রজাতির মাছ ৯.২ সেমি পর্যন্ত পাওয়া গিয়েছে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র   বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:থাইল্যান্ডের মাছ বিষয়শ্রেণী:মালয়েশিয়ার মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:১৮৩৭-এ বর্ণিত মাছ
thumb|মানচিত্রে প্যারাগুয়ে প্যারাগুয়ের পূর্বাংশে আদিতে স্থানীয় আদিবাসী গুয়ারানি জাতির লোকেরা বাস করত। ১৬শ শতকে এখানে স্পেনীয় ঔপনিবেশিকদের আগমন ঘটে। বর্তমানে প্যারাগুয়ে স্পেনীয় ও গুয়ারানি সংস্কৃতির মিলনস্থল।  প্যারাগুয়ে ১৮১১ সালে স্বাধীনতা লাভ করে। এর আগে এটি একটি স্পেনীয় উপনিবেশ ছিল। প্যারাগুয়ের স্বাধীনতা-পরবর্তী ইতিহাস সংঘাতময় এবং কর্তৃত্বপরায়ণ শাসন এর মূল বৈশিষ্ট্য। দেশটি দক্ষিণ আমেরিকার মহাদেশের ইতিহাসের তিনটি প্রধান যুদ্ধে দুইটিতে অংশ নেয়। প্রথমটি ছিল ১৮৬৫ সাথে শুরু হওয়া ত্রি-মৈত্রী যুদ্ধ। ঐ বছর প্যারাগুয়ে তার শক্তিশালী প্রতিবেশী রাষ্ট্র আর্জেন্টিনা, ব্রাজিল ও উরুগুয়ের সাথে একটি ধ্বংসাত্মক যুদ্ধে লিপ্ত হয়। ১৮৭৯ সালে এই সহিংস যুদ্ধের অবসান ঘটলেও এতে প্যারাগুয়ের অর্ধেক লোকই মৃত্যবরণ করে। এছাড়াও যুদ্ধের ফলস্বরূপ প্যারাগুয়ে তার ভূ-আয়তনের এক-চতুর্থাংশ হারায়। ১৯৩২ সাল থেকে ১৯৩৫ সাল পর্যন্ত প্যারাগুয়ে বলিভিয়ার সাথে যুদ্ধে লিপ্ত হয়, যার নাম ছিল চাকো যুদ্ধ। ১৯৪৭ সালে দেশটিতে একটি গৃহযুদ্ধ সংঘটিত হয়। ২০শ শতকের মাঝামাঝি প্যারাগুয়ে সামরিক প্রধান আলফ্রেদো স্ত্রোসনারের সামরিক স্বৈরতন্ত্রের জন্য কুখ্যাত হয়ে ওঠে। স্ত্রোসনার ১৯৫৪ সালে ক্ষমতা দখল করেন এবং তার সময়ে অনেক ক্ষমতাচ্যুত স্বৈরশাসক এবং জার্মানির নাৎসি রাজনৈতিক দলের প্রাক্তন সদস্যরা প্যারাগুয়েতে রাজনৈতিক আশ্রয়লাভ করে। স্ত্রোসনার ১৯৮৯ সাল পর্যন্ত ক্ষমতায় থাকেন, যে বছর একটি সামরিক অভ্যুত্থানে তার পতন ঘটে। তখন থেকে প্যারাগুয়ে ধীরে ধীরে গণতন্ত্রের দিকে যাত্রা শুরু করে। স্ত্রোসনার প্যারাগুয়ের জনগণের মধ্যে আতঙ্ক ও নিজমত চেপে রাখার যে সংস্কৃতি সৃষ্টি করেন, তা থেকে তারা কেবল ২১শ শতকে এসেই উত্তরণ করতে শুরু করেছে। ১৯৯৩ সালে দেশটিতে ১৯৫৪ সালের পর প্রথমবারের মত একজন বেসামরিক রাষ্ট্রপতি নির্বাচিত হন। তবে প্যারাগুয়ে এখনও রাজনৈতিক অস্থিরতা এবং অর্থনৈতিক সমস্যার মধ্যে নিমজ্জিত। ১৯৯৯ সালে উপরাষ্ট্রপতিকে হত্যা করা হয়। এছাড়া দুর্নীতির অভিযোগে অভিযুক্ত প্রাক্তন রাষ্ট্রপতি হুয়ান কার্লোস ওয়াসমোসি (১৯৯৩-১৯৯৮) এবং লুইস গোনসালেস মাকচি (১৯৯৯-২০০৩)-র বিচারে শাস্তি হয়। ২০০৮ সালে প্যারাগুয়ের কোলোরাদো পার্টি ১৯৪৭ সালের পরে প্রথমবারের মত ক্ষমতা হারায়; তার আগে এটি অবিচ্ছিন্নভাবে বিশ্বের সবচেয়ে দীর্ঘসময় ধরে দেশ শাসনকারী রাজনৈতিক দল ছিল। তবে ২০১৩ সালে দলটি আবার ক্ষমতায় ফেরত আসে।   তথ্যসূত্র   বিষয়শ্রেণী:প্যারাগুয়ের ইতিহাস
দ্য গুড ডাইনোসর হল কম্পিউটার ত্রিমাত্রিক অ্যানিমেটেড কমেডি চলচ্চিত্র। এটি ২০১৫ সালে মুক্তি পাবে। এই চলচ্চিত্রের পরিচালক বব প্যাটারসন। এই চলচ্চিত্রের পরিবেশেনায় পিক্সারস অ্যানিমেশন স্টুডিও। এবং বণ্টন করবেন ওয়াল্ট ডিজনি। এই চলচ্চিত্রের মুক্তির তারিখ নির্ধারণ করা হয়েছে ২০১৫ সালের নভেম্বর মাসে।   তথ্যসূত্র    বহিঃসংযোগ         দ্য গুড ডাইনোসর at Metacritic    বিষয়শ্রেণী:২০১৫-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:অ্যানি পুরস্কার বিজয়ী বিষয়শ্রেণী:ডাইনোসরের চলচ্চিত্র বিষয়শ্রেণী:২০১০-এর দশকের রোমাঞ্চকর চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১৫-এর পরিচালনায় অভিষেক চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:পিক্সার অ্যানিমেটেড চলচ্চিত্র বিষয়শ্রেণী:ত্রিমাত্রিক অ্যানিমেটেড চলচ্চিত্র বিষয়শ্রেণী:ইংরেজি ভাষার রোমাঞ্চকর চলচ্চিত্র বিষয়শ্রেণী:মার্কিন রোমাঞ্চকর হাস্যরসাত্মক চলচ্চিত্র বিষয়শ্রেণী:২০১৫-এর ত্রিমাত্রিক চলচ্চিত্র বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
রীড বার্টন আন্তর্জাতিক বিজ্ঞান অলিম্পিয়াডসমূহে শ্রেষ্ঠ পারফর্মারদের একজন।.   জীবনী  বার্টন এর বাবা-মা উভয়েই এনভায়রনমেন্টাল প্রকৌশলী। থার্ড গ্রেড পর্যন্ত তিনি ঘরেই শিক্ষালাভ করেন। তিনি টাফটস বিশ্ববিদ্যালয়ে ৫ম গ্রেডের পদার্থবিজ্ঞান এবং ৬ষ্ঠ গ্রেডের রসায়ন এর খন্ডকালীন ক্লাস গ্রহণ করেন। ৮ম গ্রেড পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির চার্লস এরিক লিসার্সন এর সাথে কাজ করেন। একই সাথে আকামাই টেকনোলজিস এও কাজ করেন।   গণিত এবং প্রোগ্রামিং প্রতিযোগিতাসমূহ  বার্টন আন্তর্জাতিক গণিত অলিম্পিয়াড এ চারটিস্বর্ণপদক জেতা প্রথম প্রতিযোগী। বার্টন আন্তর্জাতিক ইনফরমেটিক্স অলিম্পিয়াড এ দুটি স্বর্ণপদক জিতেছেন। ২০০১ সালে তিনি ৬০০ তে ৫৮০ স্কোর করেন, যেটি তার নিকটতম প্রতিদ্বন্দীর চেয়ে ৫৫ পয়েন্ট বেশি।William Lowell Putnam Competition , Mathematical Association of America list of Putnam winners বার্টন এসিএম আন্তর্জাতিক কলেজিয়েট প্রোগ্রামিং প্রতিযোগিতায় ২য় ও ৫ম স্থান অর্জনকারী ম্যাসাচুসেট্‌স ইনস্টিটিউট অফ টেকনোলজি দলের সদস্য ছিলেন।   নির্বাচিত প্রকাশনা  . .   তথ্যসূত্র    বহিঃসংযোগ   Reid Barton's Harvard Math page  Citation by the American Mathematical Society for Frank and Brennie Morgan Prize for Outstanding Research in Mathematics by an Undergraduate    বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী বিষয়শ্রেণী:২১শ শতাব্দীর মার্কিন গণিতবিদ
ফরেনসিক হলো ২০২০ সালে মুক্তিপ্রাপ্ত মালয়ালম ভাষায় মনস্তাত্ত্বিক রোমাঞ্চকর চলচ্চিত্র। অখিল পাল ও আনাস খানের যৌথ চিত্রনাট্য ও পরিচালনায় এই চলচ্চিত্র পরিচালনার মাধ্যমে পরিচালক হিসেবে অখিল ও আনাসের অভিষেক ঘটে। ছবিতে অভিনয় করেছেন টোভিনো থমাস, মমতা মোহনদাস, সাইজু কুরুপ, রেঞ্জি পানিকার, ধনেশ আনন্দ ও রেবা মনিকা জন  ২০২০ সালের ২৮ ফেব্রুয়ারি-এ চলচ্চিত্রটি কেরল সমগ্র সারা ভারতে মুক্তি পেয়েছিল এবং ৪ মার্চ ২০২০-এ বাকি বিশ্বে এবং জিসিসি-তে প্রিমিয়ার হয়েছিল।    পটভূমি    অভিনয়ে    মুক্তি    তথ্যসূত্র    বহিঃসংযোগ     বিষয়শ্রেণী:২০২০-এর চলচ্চিত্র বিষয়শ্রেণী:ভারতীয় রহস্য থ্রিলার চলচ্চিত্র বিষয়শ্রেণী:২০২০-এর দশকের মালয়ালম ভাষার চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:তিরুবনন্তপুরমে ধারণকৃত চলচ্চিত্র
মন্দার গিরি ভারতের ঝাড়খণ্ড রাজ্যের পূর্ব্ব প্রান্তে অবস্থিত একটি পাহাড় এবং পর্যটন কেন্দ্র ৷ ভাগলপুর শহর থেকে মন্দার গিরির দূরত্ব ৪৮ কিমি, দেওঘর থেকে দূরত্ব ৬৯ কিমি ৷ মন্দার গিরি রেল ও সড়ক পথে ভারতের অন্য অংশের সঙ্গে যুক্ত ৷ রেল স্টেশানের নাম মান্দার হিলস ৷ ভাগলপুর রেল স্টেসান থেকে প্রত্যহ ৩ জোড়া ট্রেন মান্দার হিলস রেল স্টেসানে যাতায়াত করে ৷ পূর্ব্ব রেলপথের অধীনে মান্দার হিলস থেকে দুমকা হয়ে রামপুরহাট অবধি নতুন রেলপথ পাতার কাজ চলছে ৷ মান্দার হিলস রেল স্টেসান থেকে মন্দার গিরি পাহাড়ের দূরত্ব ৫ কিমি ৷ বাসে করে যাওয়া যায় ৷ পাহাড়ে দিগম্বর শাখার একটি জৈন মন্দির আছে ৷ কথিত আছে পুরাকালে এই পাহাড়ে দ্বাদশ তীর্থঙ্কর বাস্যপূজ তপস্যা করেছিলেন ৷ রেল স্টেসানের নিকটে দিগম্বর জৈন সম্প্রদায়ের একটি ধর্মশালায় নামমাত্র ভাড়ায় থাকার বন্দবস্ত করা যায় ৷ তবে শাসন ব্যবস্থা কড়া না হওয়ার জন্য সন্ধ্যার আগে পাহাড় থেকে নিচে নেমে আসা উচিত ৷  বিষয়শ্রেণী:ঝাড়খণ্ডের দর্শনীয় স্থান বিষয়শ্রেণী:জৈন ধর্ম